**«Ленинград блокадата» тиэмэҕэ**

**5-7 кылаастарга уруогу таһынан дьарык**

**Дьарык сыала**: Аҕа дойду сэриитин кэмигэр Ленинград блокадатын хорсун санаа, патриотизм холобурун быһыытынан сыаналаан, оҕону-ыччаты Россия историятын кэрдиис кэмин геройдарыгар үтүө өйдөбүлү иҥэрии.

**Үөскэтиллэр сыаннастар**: судаарыстыба историятын кэрдиис кэмин устата буолбут суолталаах түгэннэри ыччат өйүгэр-санаатыгар иҥэрии, көлүөнэлэр утумнааһыннара, патриотизм, Ийэ дойдуга таптал.

**Дьарык кээмэйэ**: 30 минут.

**Дьарык бэриллэр ньымата**: мультимедийнэй матырыйаалы (видеоролик, презентация) туһанан, эвристическэй кэпсэтиини ыытыы, матырыйаалы анаарыы, анаалыстааһын.

**Туһаныллар матырыйаал көрүҥэ:**

− сценарий,

− видеороликтар,

− презентация.

**Дьарык структурата.**

**1 чааһа. Мотивация.**

Бу суолталаах түгэн туһунан кэпсэтии. Аҕа дойду сэриитин кэмигэр героизс уонна патриотизм өйдөбүллэрэ. «Олох туһугар хорсун быһыы» диэн тугуй?

**2 чааһа. Сүрүн чааһа.**

Видеороликтары көрүү. Көрүү кэмигэр бөлөҕүнэн үлэ. Көрбүт матырыйааллар тиэмэлэринэн кэпсэтии.

**3 чааһа. Түмүк.**

Дьарыгы түмүктээһин, рефлексия.

**Дьарык сценария**

**1 чааһа. Мотивация** (3 мүнүүтэ)

**Учуутал**. Билигин оскуола ахсын “Сүдү суолталааҕы кэпсэтии” (Разговоры о важном) патриоттуу тыыҥҥа иитэр кылаас чаастара, тэрээһиннэр саҕаланнылар. Саха сирэ Россияны кытта быстыбат ситимнээҕин устуоруйабыт туоһулуур. Олортон биир ыар түгэнинэн 872 күннээх Ленинград куорат блокадата буолар. Бу блокадаҕа 34 эдэркээн саха устудьуон оҕолоро түбэһэн, сорохторо тыыннаах ордубатахтара.

Оҕолоор, эһиги Ленинград блокадатын туһунан тугу билэҕит?

**(Үөрэнээччилэр хоруйдууллар).**

**Учуутал**. Оҕолор, эһиги олус сөпкө этэҕиттуох буолбутун билэр эбиккит. Билигин Ленинград блокадатын туһунан подкаст истиэхпит.

**Подкаст (5 мүн)**

**2 чааһа. Сүрүн** ( 10 мүнүүтэ).

**Учуутал.** Ол устудьуоннартан биирдэстэринэн Чурапчы олохтооҕо **Анастасия Тихоновна Старостина** буолар**.** Кини туһунан хос сиэнэ Дьокуускай к. 33 №-дээх оскуолатын II кылааһын үөрэнээччитэ **Мия Фёдорова** «Бэлэм буол» сурунаалга» суруйбута (учуутал сурунаалы көрдөрөр). Билигин бу суруйуунан сирдэтэн, Дьааҥы улууһун Боронук оскуолатын 9 кылааһын үөрэнээччитэ Ливия Другина видеоҕа кэпсиирин истиэхпит.

**Видеону көрүү (3 мүн)**

**Учуутал.** Аны билигин өссө биир видеону көрүөхпүт. Көрбүппүт курдук, Ленинград блокадата элбэх киһи олоҕун ыарахан турукка киллэрбитэ. Дьон сэргэ бэйэ бэйэлэригэр көмөлөһөр буолбуттара – истиэнэлэргэ сурук хааллараллара, куоракка туох да ас, бородуукта сатаан кэлбэт буолбута. Улэһиттэргэ күҥҥэ 600 грамм килиэп, оҕолорго 300 грамм бэриллэр буолбут. Онтон сыыйа өссө кыччаабыт, улэһиттэргэ 250 грамм, онтон ордугун үллэрэрэн биэрэллэрэ. Сиһилии видеоҕа көрүөххэйиҥ.

**Видеону көрүү. (блокадница 4 мүн)**

**Учуутал.** Оҕолоор, дьэ, аны билигин тест толоруохпут*.*

Тест «Ленинград блокадата» (5 мүн)

Начало формы

1. Ленинград блокадата хас күннээх этэй?

872 +

371

640

2. Саха сириттэн Ленинград блокадатыгар хас устудьуон түбэспитэй?

34 +

37

23

3. Ханнык үөрэх кыһатыгар үөрэнэ сылдьар устудьуоннар этилэрий?

Н.А.Островскай аатынан театральнай институт +

Ленинградтааҕы омук тылын института

Ленинградтааҕы университет

4. Олох суола («Дорога жизни») ханан барар этэй?

Нева өрүһүнэн

Финскай хомонон

Ладожскай күөлүнэн +

5. Блокада кэмигэр хас кыраам килиэби түҥэтэллэр этэй?

125 +

250

200

6.  «Ленинград көмүскэлин иһин» мэтээлинэн оҕолору наҕараадалыыллара дуо?

Оннук +

Суох

7. Блокаданы төлө көтүү хаһан буолбутай?

1944 сыл тохсунньу 27 күнэ +

1943 сыл олунньу 2 күнэ

1945 сыл ахсынньы 23 күнэ

8. Блокада кэмигэр 1943 сыллаахха тутуллубут тимир суолу дьон туох диэн ааттаабыттарай?

Олох суола +

Блокада суола

Кыайыы суола

9. Америка Президенэ Черчилль Ленинград блокадатын туһунан туох диэн суруйбутай?

Ленинград төгүрүтүллэн турар, ол эрээри бэриммэт +

Ленинград бэринэрэ аҕыйах хаалла

Ленинграды ким да кыайыа суоҕа

**3 чааһа. Түмүктүүр рефлексия.**

**Учуутал**. Дойдубут геройдуу историятын туһунан өйдөбүл хас биирдиибитигэр сүҥкэн суолталаах. Блокада килиэбин эбэтэр Олох суолун туһунан умнарбыт табыллыбат. Ленинград блокадата советскай норуот хорсун быһыытын, фашист өстөөҕүн утары охсуһуутун холобурунан буолар. Оҕолоор, эһиги туох дии саныыгытый, хайдах гынан биһиги бу өйдөбүлү кэлэр көлүөнэҕэ хаалларыахпытын сөбүй? Ханнык дьайыынан?

**(Үөрэнээччилэр хоруйдууллар)**

Конец формы